Uning so‘zlariga ko‘ra, «chunki bugun mamlakatni himoya qila oladigan boshqa odam yo‘q». Foto: RIA Novosti / Said Tsarnayev Checheniston rahbari Ramzan Qodirov 2024 yilda bo‘lib o‘tadigan Rossiya prezidenti saylovini «maxsus harbiy operatsiya» (Rossiya rasmiylari Ukraina bosqinini shunday ataydi) tufayli vaqtincha bekor qilishni taklif etdi. Bu haqda Qodirov Grozniy shahrida Vladimir Putinning tug‘ilgan kuniga bag‘ishlangan flesh-mob chog‘ida ma’lum qildi. «Men hozir, maxsus harbiy operatsiya davom etayotganda, bitta nomzod - Vladimir Vladimirovich Putin bo‘lishi haqida yakdil qaror qabul qilishni taklif qilaman. Yoki saylovni vaqtincha bekor qiling, chunki bugun mamlakatimizni himoya qila oladigan boshqa odam yo‘q», dedi Qodirov. Vladimir Putin 7 oktyabr kuni tug‘ilgan kunini nishonlaydi, u 71 yoshga to‘ldi. Vladimir Putin 2024 yilgi saylovlarda ishtirok etishini hali rasman e’lon qilmagan. Rossiyada prezidentlik saylovi 2024 yilda o‘tkazilishi rejalashtirilgan.